title: Deċiżjoni Nru S8 tal- 15 ta' Ġunju 2011 dwar l-għoti ta' proteżi, apparat maġġuri u benefiċċji sostanzjali oħra in natura previsti fl-Artiklu 33 tar-Regolament (KE) Nru 883/2004 dwar il-koordinazzjoni ta’ sistemi ta’ sigurtà soċjali  Test b’rilevanza għaż-ŻEE u għall-Ftehim KE/Żvizzera

text:
               6.9.2011

               MT

               Il-Ġurnal Uffiċjali tal-Unjoni Ewropea

               C 262/6

         DEĊIŻJONI Nru S8
   tal-15 ta' Ġunju 2011
   dwar l-għoti ta' proteżi, apparat maġġuri u benefiċċji sostanzjali oħra in natura previsti fl-Artiklu 33 tar-Regolament (KE) Nru 883/2004 dwar il-koordinazzjoni ta’ sistemi ta’ sigurtà soċjali
   (Test b’rilevanza għaż-ŻEE u għall-Ftehim KE/Żvizzera)
   2011/C 262/06
   IL-KUMMISSJONI AMMINISTRATTIVA GĦALL-KOORDINAZZJONI TAS-SISTEMI TAS-SIGURTÀ SOĊJALI,
   Wara li kkunsidrat l-Artiklu 72(a) tar-Regolament (KE) Nru 883/2004 tal-Parlament Ewropew u tal-Kunsill tad-29 ta’ April 2004 dwar il-koordinazzjoni ta’ sistemi ta’ sigurtà soċjali (1), li skont dan, il-Kummissjoni Amministrattiva hija responsabbli biex tittratta l-mistoqsijiet amministrattivi kollha, jew il-mistoqsijiet kollha ta’ interpretazzjoni li jirriżultaw mid-dispożizzjonijiet tar-Regolament (KE) Nru 883/2004 u r-Regolament (KE) Nru 987/2009 (2),
   Wara li kkunsidrat l-Artiklu 33(2) tar-Regolament (KE) Nru 883/2004,
   Waqt li taġixxi skont il-kundizzjonijiet stipulati fit-tieni subparagrafu tal-Artiklu 71(2) tar-Regolament (KE) Nru 883/2004,
   Billi:

               (1)

               L-Artiklu 33(1) tar-Regolament (KE) Nru 883/2004 jikkostitwixxi klawsola ta' salvagwardja li trid tkun applikata waqt perjodu ta' żmien immedjatament wara l-mument tal-bidla tal-leġiżlazzjoni applikabbli fir-rigward tal-persuna kkonċernata.

               (2)

               Dan l-Artiklu japplika meta persuna tkun tista' titlef id-dritt tagħha għall-benefiċċji tal-mard min natura tagħhom huma mfassla għall-ħtiġijiet personali tagħha, u li qegħdin fil-proċess li jiġu pprovduti jew li ġew approvati iżda għadhom ma ġewx ipprovduti, minħabba xi bidla fil-leġiżlazzjoni applikabbli.

               (3)

               Telfa bħal din tista' titqies bħala mhux proporzjonali, meta wieħed iqis il-karattru tal-benefiċċju u l-qagħda medika tal-persuna kkonċernata.

         IDDEĊIDIET KIF ĠEJ:
   Artiklu 1
   Il-proteżi, apparati maġġuri, u benefiċċji sostanzjali oħra li min natura tagħhom huma msemmija fl-Artiklu 33(1) tar-Regolament (KE) Nru 883/2004 għandhom jikkostitwixxu benefiċċji li:

               —

               huma mfassla għall-ħtiġijiet personali speċifiċi, u

               —

               qegħdin fil-proċess li jiġu pprovduti jew ġew approvati iżda għadhom mhux ipprovduti, u

               —

               huma ddefiniti u/jew trattati bħala tali mill-Istat Membru li skont il-leġiżlazzjoni tiegħu l-persuna assigurata kienet assigurata qabel ma din ġiet assigurata skont il-leġiżlazzjoni ta' Stat Membru ieħor.

         Lista mhux eżawrjenti li tindika l-benefiċċji, li meta jissodisfaw il-kriterji ddeterminati hawn fuq għandhom jiġu ttrattati bħala tali, tinsab fl-Anness għal din id-deċiżjoni.
   Artiklu 2
   Din id-deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea. Għandha tapplika mid-data tal-pubblikazzjoni tagħha.

            Il-President tal-Kummissjoni Amministrattiva

         Éva GELLÉRNÉ LUKÁCS

      (1)  ĠU L 166, 30.4.2004, p. 1 (Rettifika ĠU L 200, 7.6.2004, p. 1).

      (2)  Ir-Regolament (KE) Nru 987/2009 tal-Parlament Ewropew u tal-Kunsill tas-16 ta’ Settembru 2009 li jistabbilixxi l-proċedura għall-implimentazzjoni tar-Regolament (KE) Nru 883/2004 dwar il-koordinazzjoni ta' skemi ta’ sigurtà soċjali, ĠU L 284, 30.10.2009, p. 1.

      ANNESS

         Proteżi

                  (a)

                  proteżi ortopediċi;

                  (b)

                  għajnuniet viżwali bħall-proteżi okulari;

                  (c)

                  proteżi dentali (iffissati u li jistgħu jitneħħew).

         Apparat maġġuri

                  (d)

                  siġġijiet tar-roti, ortożi, żraben, u għajnuniet oħra biex bniedem ikun jista' jiċċaqlaq, joqgħod bil-wieqfa u joqgħod bil-qiegħda;

                  (e)

                  lentijiet ta' kuntatt, nuċċalijiet bil-lenti u teleskopiċi;

                  (f)

                  għajnuniet għal dawk neqsin mis-smigħ jew għall-muti;

                  (g)

                  nebjuliżers;

                  (h)

                  obturaturi għall-użu fil-ħalq;

                  (i)

                  apparat ortodontiku.

         Benefiċċji sostanzjali oħra mogħtija in natura

                  (j)

                  trattamenti speċjalisti għall-pazjenti li jiġu trattati fl-isptar;

                  (k)

                  trattament fi stabbiliment fejn wieħed joqgħod biex jirkupra saħħtu;

                  (l)

                  rijabilitazzjoni terapewtika;

                  (m)

                  mezzi kumplimentarji ta' dijanjożi;

                  (n)

                  kwalunkwe sussidju mogħti biex ikopri parti mill-ispejjeż tal-benefiċċji elenkati hawn fuq.


title: Deċiżjoni tal-Kummissjoni tat- 2 ta' Awwissu 2006 li taġġorna l-ftehim monetarju bejn il-Gvern tar-Repubblika Franċiża, f'isem il-Komunità Ewropea, u l-Gvern ta' l-Altezza Serenissima tiegħu l-Prinċep ta' Monako

text:
               8.5.2007

               MT

               Il-Ġurnal Uffiċjali ta’ l-Unjoni Ewropea

               1075

         DEĊIŻJONI TAL-KUMMISSJONI
   tat-2 ta' Awwissu 2006
   li taġġorna l-ftehim monetarju bejn il-Gvern tar-Repubblika Franċiża, f'isem il-Komunità Ewropea, u l-Gvern ta' l-Altezza Serenissima tiegħu l-Prinċep ta' Monako
   (2006/558/KE)
   IL-KUMMISSJONI TAL-KOMUNITAJIET EWROPEJ
   Wara li kkunsidrat it-Trattat li jistabbilixxi l-Komunità Ewropea, u b'mod partikolari l-Artikolu 111(3),
   Wara li kkunsidrat il-Ftehim Monetarju ta' l-24 ta' Diċembru 2001 bejn il-Gvern tar-Repubblika Franċiża, f'isem il-Komunità Ewropea, u l-Gvern ta' l-Altezza Serenissima Tiegħu l-Prinċep ta' Monako (1), u b'mod partikolari l-Artikolu 11(3) u (5) tiegħu,
   Billi:

               (1)

               L-Artikolu 11(2) tal-Ftehim Monetarju bejn il-Gvern tar-Repubblika Franċiża, f'isem il-Komunità Ewropea, u l-Gvern ta' l-Altezza Serenissima tiegħu l-Prinċep ta' Monako (minn hawn il-quddiem “Il-Ftehim Monetarju”) jeħtieġ li l-Prinċipat ta' Monako tapplika l-miżuri addottati minn Franza biex timplimenta ċerti atti Komunitarji dwar l-attività u s-superviżjoni prudenti ta' istituzzjonijiet ta' kreditu u l-prevenzjoni ta' riskji sistematiċi fis-sistemi ta' ħlasijiet u finalizzar ta' garanziji. Dawk l-atti huma elenkati fl-Anness A għall-Ftehim. Ġew emendati numru ta' atti fl-Anness A u l-atti emendati għandhom jiddaħħlu f'dak l-Anness. Numru ta' atti Komunitarji li jaqgħu fi ħdan l-ambitu ta' l-Artikolu 11(2) tal-Ftehim Monetarju ġew adottati ukoll u għandhom jiddaħħlu fl-Anness A.

               (2)

               Id-Direttiva 2001/65/KE tal-Parlament Ewropew u tal-Kunsill tas-27 ta' Settembru 2001 fir-rigward tar-regoli ta' valutazzjoni għall-kontijiet annwali u kkonsolidati ta' ċerti tipi ta' kumpaniji kif ukoll ta' banek u istituzzjonijiet finanzjarji oħra (2) tikkonċerna l-attività u s-superviżjoni ta' l-istituzzjonijiet ta' kreditu u temenda d-Direttiva 86/635/KEE (3), li hija diġà fl-Anness A. Għalhekk din taqa' fl-ambitu ta' l-Artikolu 11(2) tal-Ftehim Monetarju u għandha tiddaħħal fl-Anness A.

               (3)

               Id-Direttiva 2003/51/KE tal-Parlament Ewropew u tal-Kunsill tat-18 ta' Ġunju 2003 fuq il-bilanċ ta' kontijiet annwali u konsolidati ta' ċerti kumpaniji, banek u istituzzjonijiet finanzjarji u impriżi ta' l-assigurazzjoni (4) tikkonċerna l-attività u s-superviżjoni ta' istituzzjonijiet ta' kreditu u temenda wkoll id-Direttiva 86/635/KEE. Għalhekk taqa' fl-ambitu ta' l-Artikolu 11(2) tal-Ftehim Monetarju u għalhekk għandha tiddaħħal fl-Anness A.

               (4)

               Id-Direttiva 2002/47/KE tal-Parlament Ewropew u tal-Kunsill tas-6 ta' Ġunju 2002 dwar arranġamenti finanzjarji kollaterali (5) tikkonċerna l-prevenzjoni ta' riskji sitematiċi għas-sistemi ta' finalizzar ta' garanziji.Għalhekk taqa' fl-ambitu ta' l-Artikolu 11(2) tal-Ftehim Monetarju u għalhekk għandha tiddaħħal fl-Anness A.

               (5)

               Id-Direttiva 2002/87/KE tal-Parlament Ewropew u tal-Kunsill tas-16 ta' Diċembru 2002 dwar is-superviżjoni supplementari ta' istituzzjonijiet ta' kreditu dwar impriżi ta' assigurazzjoni u ditti ta' l-investiment f'konglomerat finanzjarju u li temenda d-Direttivi tal-Kunsill 73/239/KEE, 79/267/KEE, 92/49/KEE, 92/96/KEE, 93/6/KEE u 93/22/KEE, u d-Direttivi 98/78/KE u 2000/12/KE tal-Parlament Ewropew u tal-Kunsill (6) tikkonċerna l-attività u s-superviżjoni ta' l-istituzzjonijiet ta' kreditu. Għalhekk taqa' fl-ambitu ta' l-Artikolu 11(2) tal-Ftehim Monetarju u għalhekk għandha tiddaħħal ukoll fl-Anness A.

               (6)

               Id-Direttiva 2004/39/KE tal-Parlament Ewropew u tal-Kunsill tal-21 ta' April 2004 dwar is-swieq ta' l-istrumenti finanzjarji li temenda d-Direttivi tal-Kunsill 85/611/KEE u 93/6/KEE u d-Direttiva 2000/12/KE tal-Parlament Ewropew u tal-Kunsill u li tħassar id-Direttiva tal-Kunsill 93/22/KEE (7) tikkonċerna l-attività u s-superviżjoni ta' l-istituzzjonijiet ta' kreditu. Għalhekk taqa' fl-ambitu ta' l-Artikolu 11(2) tal-Ftehim Monetarju u għalhekk għandha tiddaħħal ukoll fl-Anness A

               (7)

               Id-Direttiva 2006/31/KE tal-Parlament Ewropew u tal-Kunsill tal-5 ta' April 2006 li temenda d-Direttiva 2004/39/KE dwar is-swieq fl-istrumenti finanzjarji, fir-rigward ta' ċerti limiti (8) ta' żmien temenda d-Direttiva 1004/39/KE. Għandha għalhekk tiddaħħal fl-Anness A.

               (8)

               Att wieħed attwalment inkluż fl-Anness A għandu jitneħħa minn dak l-Anness. Id-Direttiva 97/5/KE tal-Parlament u tal-Kunsill tas-27 ta' Jannar 1997 dwar it-trasferimenti transkonfini ta' kreditu (9) tindirizza prinċipalment it-tħassib dwar il-protezzjoni tal-konsumatur u għalhekk ma taqax fl-ambitu ta' l-Artikolu 11(2) tal-Ftehim Monetarju.

               (9)

               L-Artikolu 11(4) tal-Ftehim Monetarju jeħtieġ lill-Prinċipat ta' Monako jadotta miżuri ekwivalenti għal dawk li ttieħdu mill-Istati Membri sabiex japplikaw l-atti Komunitarji meħtieġa għall-implimentazzjoni tal-Ftehim Monetarju. Dawk l-atti huma elenkati fl-Anness B għall-Ftehim. Id-Deċiżjoni ta' Qafas tal-Kunsill 2001/413/ĠAI tat-28 ta' Mejju 2001 li tiġġieled frodi u ffalsifikar ta' mezzi ta' ħlas bi flus mhux kontanti (10) hija maħsuba biex tkompli u tiżgura konsistenza tad-dispożizzjonijiet li jiżguraw il-protezzjoni ta' kull tip ta' ħlas ddenominat f'euros. Hi taqa' fl-ambitu ta' l-Artikolu 9 tal-Ftehim Monetarju dwar il-ġlieda kontra l-frodi u l-iffalsifikar, l-iktar fis-sistemi moderni tal-banek. B'mod partikolari, l-inklużjoni tad-Deċiżjoni ta' Qafas 2001/413/ĠAI tinħtieġ biex titkompla l-protezzjoni bid-Deċiżjoni ta' Qafas tal-Kunsill 2000/383/ĠAI tat-29 ta' Mejju 2000 biex tiżdied il-protezzjoni permezz ta' penali kriminali u sanzjonijiet oħra kontra l-iffalsifikar f'konnessjoni ma' l-introduzzjoni ta' l-euro (11), li hija msemmija fl-Artikolu 9 tal-Ftehim Monetarju. Għalhekk jinħtieġ għall-implimentazzjoni tal-Ftehim Monetarju u għandu jiġi inkluż fl-Anness B għall-Ftehim.

               (10)

               Ir-Regolament tal-Kunsill (KE) Nru 2182/2004 tas-6 ta' Diċembru 2004 dwar medalji u tokens li jixbhu lill-muniti ta' l-euro (12) huwa maħsub biex jipprevjeni l-użu tal-medalji u t-tokens bħala mezzi ta' pagament f'euro u jaqa' wkoll fl-ambitu ta' l-Artikolu 9 tal-Ftehim Monetarju. Huwa għalhekk jinħtieġ għall-implimentazzjoni tal-Ftehim Monetarju u għandu jiddaħħal fl-Anness B għall-Ftehim.

               (11)

               L-Annessi għall-Ftehim Monetarju għandhom għalhekk jiġu emendati skond dan. Għall-iskop ta' ċarezza, l-Annessi għandhom jinbidlu kollha kemm huma.

               (12)

               L-awtoritajiet Monegaski ma talbux lill-Kumitat Konġunt stabbilit bir-Regolament (KE) Nru 2182/2004 sabiex jaġġorna l-Anness B għall-Ftehim Monetarju. L-Annessi A u B tal-Ftehim Monetarju għandhom għalhekk jiġu emendati t-tnejn mill-Kummissjoni.

               (13)

               Fil-laqgħat tagħha tas-17 ta' Ġunju 2004 u s-16 ta' Ġunju 2005, il-Kummissjoni infurmat lill-Kumitat Konġunt bil-ħtieġa li taġġorna l-Annessi A u B għall-Ftehim Monetarju. Il-Kumitat Konġunt ħa nota tal-pożizzjoni tal-Kummissjoni,

         IDDEĊIDIET KIF ĠEJ
   Artikolu 1
   L-Annessi għall-Ftehim Monetarju bejn il-Gvern tar-Repubblika Franċiża, f'isem il-Komunità Ewropea, u l-Gvern ta' l-Altezza Serenissima tiegħu l-Prinċep ta' Monako huma sostitwiti bit-test f'dan l-Anness għal din id-Deċiżjoni.

      Magħmul fi Brussell, nhar it-2 ta' Awwissu 2006.

            Għall-Kummissjoni

         Joaquin ALUMNIA

            Membru tal-Kummissjoni

      (1)  ĠU L 142, 31.5.2002, p. 59.

      (2)  ĠU L 283, 27.10.2001, p. 28.

      (3)  ĠU L 372, 31.12.1986, p. 1.

      (4)  ĠU L 178, 17.7.2003, p. 16.

      (5)  ĠU L 168, 27.6.2002, p. 43.

      (6)  ĠU L 35, 11.2.2003, p. 1.

      (7)  ĠU L 145, 30.4.2001, p. 1

      (8)  ĠU L 114, 27.4.2006, p. 60

      (9)  ĠU L 14, 2.1997, p. 25.

      (10)  ĠU L 149, 2.6.2001, p. 1.

      (11)  ĠU L 140, 14.6.2000, p. 1.

      (12)  ĠU L 373, 21.12.2004, p. 1.

      ANNESS A
      1.   86/635/KEE
      Id-Direttiva tal-Kunsill tat-8 ta' Diċembru 1986 dwar il-kontiijiet annwali u l-kontijiet konsolidati tal-banek u istituzzjonijiet finanzjarji oħra (għal dispożizzjonijiet li japplikaw għall-istituzzjonijiet ta' kreditu)

            ĠU L 372, 31.12.1986, p. 1.

      kif emendat bi:
      2001/65/KE
      Id-Direttiva tal-Parlament Ewropew u tal-Kunsill tas-27 ta' Settembru 2001 li temenda d-Direttivi 78/660/KEE, 83/349/KEE u 86/635/KEE fir-rigward tar-regoli ta' valutazzjoni għall-kontijiet annwali u kkonsolidati ta' ċerti tipi ta' kumpaniji kif ukoll ta' banek u istituzzjonijiet finanzjarji oħra

            ĠU L 283, 27.10.2001, p. 28.

      2003/51/KE
      Id-Direttiva tal-Parlament Ewropew u tal-Kunsill tat-18 ta' Ġunju 2003 li temenda d-Direttivi 78/660/KEE, 83/349/KEE, 86/635/KEE u 91/674/KEE fuq il-bilanċ ta' kontijiet annwali u konsolidati ta' ċertu kumpaniji, banek u istituzzjonijiet finanzjarji u impriżi ta' l-assigurazzjoni.

            ĠU L 178, 17.7.2003, p. 16.

      2.   89/117/KEE
      Id-Direttiva tal-Kunsill tat-13 ta' Frar 1989 dwar l-obbligi ta' fergħat stabbiliti fi Stat Membru ta' istituzzjonijiet ta' kreditu u istituzzjonijiet finanzjarji li jkollhom l-uffiċċji ewlenin tagħhom barra dak l-Istat Membru rigward il-pubblikazzjoni tad-dokumenti tal-kontijiet annwali

            ĠU L 44, 16.2.1989, p. 40.

      3.   93/6/KEE
      Id-Direttiva tal-Kunsill tal-15 ta' Marzu 1993 dwar l-adekwatezza ta' kapital tad-ditti ta' l-investiment u l-istituzzjonijiet ta' kreditu (għad-dispożizzjonijiet li japplikaw għall-istituzzjonijiet ta' kreditu)

            ĠU L 141, 11.6.1993, p. 16 u ĠU L 204, 21.7.1998, p. 13

      kif emendat bi:
      2002/87/KE
      Id-Direttiva tal-Parlament Ewropew u tal-Kunsill tas-16 ta' Diċembru 2002 dwar is-superviżjoni supplementari ta' istituzzjonijiet ta' kreditu dwar impriżi ta' assigurazzjoni u ditti ta' l-investiment f'konglomerat finanzjarju u li temenda d-Direttivi tal-Kunsill 73/239/KEE, 79/267/KEE, 92/49/KEE, 92/96/KEE, 93/6/KEE u 93/22/KEE, u d-Direttivi 98/78/KE u 2000/12/KE tal-Parlament Ewropew u tal-Kunsill

            ĠU L 35, 11.2.2003, p. 1.

      2004/39/KE
      Id-Direttiva 2004/39/KE tal-Parlament Ewropew u tal-Kunsill tal-21 ta' April 2004 dwar is-swieq fl-istrumenti finanzjarji li temenda d-Direttivi tal-Kunsill 85/611/KEE u 93/6/KEE u d-Direttiva 2000/12/KE tal-Parlament Ewropew u tal-Kunsill u li tħassar id-Direttiva tal-Kunsill 93/22/KEE

            ĠU L 145, 30.4.2004, p. 1.

      4.   93/22/KEE
      Id-Direttiva tal-Kunsill ta' l-10 ta' Mejju 1993 dwar servizzi ta' investiment fil-qasam ta' titoli (għad-dispożizzjonijiet għall-istituzzjonijiet ta' kreditu) minbarra t-Titoli III u IV — Id-Direttiva rrevokata bid-Direttiva 2004/39/KE, kif emendati bid-Direttiva 2006/31/KE, mill-1 ta' Novembru 2007 (ara infra)

            ĠU L 141, 11.6.1993, p. 2.

      5.   94/19/KE
      Id-Direttiva 94/19/KE tal-Parlament Ewropew u tal-Kunsill tat-30 ta' Mejju 1994 dwar skemi ta' garanzija għal depożiti

            ĠU L 135, 31.5.1994, p. 5.

      6.   98/26/KE
      Id-Direttiva tal-Parlament Ewropew u tal-Kunsill tad-19 ta' Mejju 1998 dwar finalità ta' settlement fis-sistemi ta' settlement ta' pagamenti u titoli

            ĠU L 166, 11.6.1998, p. 45.

      7.   2000/12/KE
      Id-Direttiva tal-Parlament Ewropew u tal-Kunsill ta' l-20 ta' Marzu 2000 rigward il-bidu u l-eżerċizzju tan-negozju ta' l-istituzzjonijiet ta' kreditu — minbarra t-Titoli III u IV

            ĠU L 126, 25.5.2000, p. 1.

      kif emendat bi:
      2000/28/KE
      Id-Direttiva tal-Parlament Ewropew u tal-Kunsill tat-18 ta' Settembru 2000 li temenda d-Direttiva 2000/12/KE rigward il-bidu u l-eżerċizzju tan-negozju ta' l-istituzzjonijiet ta' kreditu

            ĠU L 275, 27.10.2000, p. 37.

      2000/46/KE
      Id-Direttiva tal-Parlament Ewropew u tal-Kunsill tat-18 ta' Settembru 2000 dwar il-bidu, l-eżerċizzju u s-superviżjoni prudenti tal-kummerċ ta' istituzzjonijiet ta' flus elettroniċi

            ĠU L 275, 27.10.2000, p. 39.

      2002/87/KE
      Id-Direttiva 2002/87/KE tal-Parlament Ewropew u tal-Kunsill tas-16 ta' Diċembru 2002 dwar is-superviżjoni supplementari ta' istituzzjonijiet ta' kreditu dwar impriżi ta' assigurazzjoni u ditti ta' l-investiment f'konglomerat finanzjarju u li temenda d-Direttivi tal-Kunsill 73/239/KEE, 79/267/KEE, 92/49/KEE, 92/96/KEE, 93/6/KEE u 93/22/KEE, u d-Direttivi 98/78/KE u 2000/12/KE tal-Parlament Ewropew u tal-Kunsill

            ĠU L 35, 11.2.2003, p. 1.

      2004/39/KE
      Id-Direttiva 2004/39/KE tal-Parlament Ewropew u tal-Kunsill tal-21 ta' April 2004 dwar is-swieq fl-istrumenti finanzjarji li temenda d-Direttivi tal-Kunsill 85/611/KEE u 93/6/KEE u d-Direttiva 2000/12/KE tal-Parlament Ewropew u tal-Kunsill u li tħassar id-Direttiva tal-Kunsill 93/22/KEE

            ĠU L 145, 30.4.2004, p. 1.

      8.   2001/24/KE
      Id-Direttiva tal-Parlament Ewropew u tal-Kunsill ta' l-4 ta' April 2001 fuq ir-riorganizzazzjoni u l-istralċ ta' istituzzjonijiet ta' kreditu

            ĠU L 125, 5.5.2001, p. 15.

      9.   2002/47/KE
      Id-Direttiva tal-Parlament Ewropew u tal-Kunsill tas-6 ta' Ġunju 2002 dwar arranġamenti finanzjarji kollaterali

            ĠU L 168, 27.6.2002, p. 43.

      10.   2002/87/KE
      Id-Direttiva 2002/87/KE tal-Parlament Ewropew u tal-Kunsill tas-16 ta' Diċembru 2002 dwar is-superviżjoni supplementari ta' istituzzjonijiet ta' kreditu dwar impriżi ta' assigurazzjoni u ditti ta' l-investiment f'konglomerat finanzjarju u li temenda d-Direttivi tal-Kunsill 73/239/KEE, 79/267/KEE, 92/49/KEE, 92/96/KEE, 93/6/KEE u 93/22/KEE, u d-Direttivi 98/78/KE u 2000/12/KE tal-Parlament Ewropew u tal-Kunsill

            ĠU L 35, 11.2.2003, p. 1.

      11.   2004/39/KE
      Id-Direttiva tal-Parlament Ewropew u tal-Kunsill tal-21 ta' April 2004 dwar is-swieq fl-istrumenti finanzjarji li temenda d-Direttivi tal-Kunsill 85/611/KEE u 93/6/KEE u d-Direttiva 2000/12/KE tal-Parlament Ewropew u tal-Kunsill u li tħassar id-Direttiva tal-Kunsill 93/22/KEE — għad-dispożizzjonijiet li japplikaw għall-istituzzjonijiet ta' kreditu u minbarra l-Artikolu 15, 31 sa 33 u t-Titolu III

            ĠU L 145, 30.4.2004, p. 1.

      kif emendat bi:
      2006/31/KE
      Direttiva tal-Parlament Ewropew u tal-Kunsill tal-5 ta' April 2006 li temenda d-Direttiva 2004/39/KE dwar is-swieq fl-istrumenti finanzjarji, fir-rigward ta' ċerti limiti ta' żmien.

            ĠU L 114, 27.4.2006, p. 60.

      ANNESS B
      1.   97/9/KE
      Id-Direttiva tal-Parlament Ewropew u tal-Kunsill tat-3 ta' Marzu 1997 dwar skemi ta' kumpens għall-investitur

            ĠU L 84, 26.3.1997, p. 22.

      2.   2001/413/ĠAI
      Deċiżjoni ta' Qafas tal-Kunsill tat-28 ta' Mejju 2001 li tiġġieled frodi u ffalsifikar ta' mezzi ta' ħlas ta' flus mhux kontanti

            ĠU L 149, 2.6.2001, p. 1.

      3.   2182/2004/KE
      Regolament tal-Kunsill tas-6 ta' Diċembru 2004 dwar medalji u tokens li jixbhu lill-muniti ta' l-euro

            ĠU L 373, 21.12.2004, p. 1.


title: Id-Deċiżjoni tal-Kunsill tat-23 April 1990 li temenda Deċiżjoni 77/271/Euratom dwar l-implimentazzjoni tad-Deċiżjoni 77/270/Euratom li tagħti l-jedd lill-Kummissjoni li toħroġ self ta' l-Euratom sabiex tikkontribwixxi għall-finanzjament ta' power stations nuklejari

text:
Avviż Legali Importanti

|

31990D0212

Official Journal L 112 , 03/05/1990 P. 0026 - 0026 Finnish special edition: Chapter 10 Volume 1 P. 0063  Swedish special edition: Chapter 10 Volume 1 P. 0063

		Id-Deċiżjoni tal-Kunsilltat-23 April 1990li temenda Deċiżjoni 77/271/Euratom dwar l-implimentazzjoni tad-Deċiżjoni 77/270/Euratom li tagħti l-jedd lill-Kummissjoni li toħroġ self ta' l-Euratom sabiex tikkontribwixxi għall-finanzjament ta' power stations nuklejari(90/212/Euratom)IL-KUNSILL TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea dwar l-Enerġija Atomika,Wara li kkunsidrat id-Deċiżjoni tal-Kunsill 77/270/Euratom tad-29 Marzu 1977 li tagħti l-poter lill-Kummissjoni biex toħroġ self ta' l-Euratom għall-iskop li tikkontribwixxi għall-finanzjament ta' power stations nukleari [1], u b'mod partikolari l-Artikolu 1 ta' l-istess,Wara li kkunsidrat il-proposta mill-Kummissjoni,Billi l-valur totali tat-transazzjonijiet magħmula laħaq il-figura ta' EKU2800 miljun, li hemm provdut dwaru fid-Deċiżjoni 77/271/Euratom [2], kif l-aħħar emendata bid-Deċiżjoni 85/537/Euratom [3];Billi l-enerġija nukleari tagħti kont għall-biċċa l-kbira mill-provista totali ta' l-enerġija tal-Komunità u għandu jsir investiment konsiderevoli f'dan is-settur kemm fl-istadju tal-produzzjoni, b'kunsiderazzjoni tal-ħtiġiet tas-sigurezza u sigurta, u d-downstream tal-produzzjoni, b'mod partikolari fir-rigward ta' l-ipproċessar mill-ġdid u l-ħżin ta' l-iskart;Billi l-esperjenza indikat li huwa mixtieq li jiġi miżjud, b' EKU 1000 miljun, l-ammont totali ta' self li l-Kummissjoni għandha l-poter li tikkontratta għan-nom tal-Komunità Ewropea dwar l-Enerġija Atomika;Billi d-Deċiżjoni 77/271/KEE għandha għalhekk tiġi emendata;IDDEĊIEDA KIF ĠEJ:Artikolu UnikuL-Artikolu Uniku tad-Deċiżjoni 77/271/Euratom għandu jiġi mibdul b'dan li ġej:"Artikolu UnikuSelf kif hemm provdut dwaru fl-Artikolu 1 tad-Deċiżjoni 77/270/Euratom jista' jiġi kkontrattat għal ammonti li t-total tas-somma oriġinali tagħhom m'għandux jeċċedi l-ekwivalenti ta' EKU 4000 miljun.Meta l-valur totali tat-transazzjonijiet magħmula jilħaq it-EKU 3800 miljun, il-Kummissjoni għandha tinforma lill-Kunsill, li, waqt li jaġixxi b'mod unanimu fuq proposta mill-Kummissjoni, għandu jiddeċiedi dwar l-iffissar ta' ammont ġdid mill-aktar fis possibbli".Magħmul fil-Lussemburgu, fit-23 ta' April 1990.Għall-KunsillIl-PresidentA. Reynolds[1] ĠU L 88, tas-6.4.1977, p. 9.[2] ĠU L 88, tas-6.4.1977, p. 11.[3] ĠU L 334, tat-12.12.1985, p. 23.--------------------------------------------------


title: Id-Deċiżjoni tal-Kunsill tad-29 ta' Ġunju 1998 dwar il-konklużjoni tal-Ftehim Interim fuq il-Kummerċ u l-affarijiet li għandhom x'jaqsmu mal-Kummerċ bejn il-Komunitajiet Ewropej, fuq naħa waħda, u l-Istati Uniti tal-Messiku, fuq in-naħa l-oħra

text:
Avviż Legali Importanti

|

31998D0504

Official Journal L 226 , 13/08/1998 P. 0024 - 0024

		Id-Deċiżjoni tal-Kunsilltad-29 ta' Ġunju 1998dwar il-konklużjoni tal-Ftehim Interim fuq il-Kummerċ u l-affarijiet li għandhom x'jaqsmu mal-Kummerċ bejn il-Komunitajiet Ewropej, fuq naħa waħda, u l-Istati Uniti tal-Messiku, fuq in-naħa l-oħra(98/504/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunitajiet Ewropej, u b' mod partikolari l-Artikoli 57(2) l-aħħar sentenza, 66 u 113, flimkien ma' l-ewwel sentenza ta' l-Artikolu 228(2) u t-tieni subparagrafu ta' l-Artikolu 228(3) tiegħu,Wara li kkunsidra l-proposta mill-Kummissjoni [1],Wara li kkunsidra l-qbil tal-Parlament Ewropew [2],Billi sakemm jidħol fis-seħħ il-Ftehim tas-Soċjetà Ekonomika, Kordinazzjoni Politika u Koperazzjoni ffirmat fi Brussel fit-8 ta' Diċembru 1997, il-Ftehim Interim fuq il-kummerċ u l-affarijiet li għandhom x'jaqsmu mal-kummerċ bejn il-Komunitajiet Ewropej, fuq naħa waħda, u l-Istati Uniti Messikani, fuq in-naħa l-oħra, iffirmat fi Brussel fit-8 ta' Diċembru 1997, għandu jkun approvat,IDDEĊIDA DAN LI ĠEJ:Artikolu 1Il-Ftehim Interim fuq il-kummerċ u l-affarijiet li għandhom x'jaqsmu mal-kummerċ bejn il-Komunitajiet Ewropej, fuq naħa waħda, u l-Istati Uniti tal-Messiku, fuq in-naħa l-oħra, flimkien mad-dikjarazzjonijiet magħmula mill-Komunità unilateralment u flimkien mal-Parti l-oħra, huwa minn issa approvat f'isem il-Komunitajiet Ewropej.It-testi huma mehmuża ma' din id-Deċiżjoni.Artikolu 2Il-President tal-Kunsill jagħti l-avviż li hemm ipprovdut fl-Artikolu 19 tal-Ftehim f'isem il-Komunitajiet Ewropej.Artikolu 31. Il-posizzjoni meħuda mill-Komunità fil-Kunsill Konġunt u l-Kumitat Konġunt mwaqqfa mill-Ftehim, tkun imniżżla mill-Kunsill, fuq proposta mill-Kummissjoni, skond id-disposizzjonijiet relatati tat-Trattat li jistabbilixxi l-Komunitajiet Ewropej.2. Il-President tal-Kunsill, skond l-Artikolu 8 tal-Ftehim, jkun fuq il-Kunsill Konġunt u jippreżenta l-posizzjoni tal-Komunità. Skond l-Artikolu 10 tal-Ftehim, rappreżentant tal-Kummissjoni mgħejjun minn rappreżentanti ta' l-Istati Membri jkun fuq il-Kumitat Konġunt u jippreżenta l-posizzjoni tal-Komunità.Artikolu 4Din id-Deċiżjoni tkun ippubblikata fil-Ġurnal Uffiċjali tal-Komunitajiet Ewropej.Magħmul fil-Lussemburgu, fid-29 ta' Ġunju 1998.F'isem il-KunsillIl-PresidentR. Cook[1] ĠU C 356, tat-22.11.1997, p. 28.[2] ĠU C 167, ta' l-1.6.1998.--------------------------------------------------


title: Id-Deċiżjoni tal-Kunsill tat-23 ta’ Novembru 1993 dwar il-konklużjoni ta’ Ftehim bejn il-Komunità Ewropea u r-Repubblika tal-Bulgarija dwar il-protezzjoni u l-kontroll reċiproċi ta’ l-ismijiet ta’ l-inbid

text:
Avviż Legali Importanti

|

31993D0722

Official Journal L 337 , 31/12/1993 P. 0011 - 0011 Finnish special edition: Chapter 3 Volume 54 P. 0214  Swedish special edition: Chapter 3 Volume 54 P. 0214

		Id-Deċiżjoni tal-Kunsilltat-23 ta’ Novembru 1993dwar il-konklużjoni ta’ Ftehim bejn il-Komunità Ewropea u r-Repubblika tal-Bulgarija dwar il-protezzjoni u l-kontroll reċiproċi ta’ l-ismijiet ta’ l-inbid(93/722/KE)IL-KUNSILL TA’ L-UNJONI EWROPEAFilwaqt li kkunsidra t-Trattat li jistabbilixxi il- Komunità Ewropea, u b’mod partikolari l-Artikolu 113 tiegħu,Filwaqt li kkunsidra l-proposta mill-Kummissjoni,Billi l-Ftehim negozjat bejn il- Komunità Ewropea u r-Repubblika tal-Bulgarija dwar il-protezzjoni u l-kontroll reċiproċi ta’ l-ismijiet ta’ l-inbid jgħin biex irendi l-miżuri għall-eliminazzjoni tal- konkorrenza żleali fil-kummerċ aktar effettivi, jaċċerta livell ogħla ta’ protezzjoni tal-konsumatur u jippromwovi l-kummerċ fl-inbid bejn il-Partiijiet Kontraenti; billi huwa għalhekk mixtieq li l-Ftehim imsemmi jiġi approvat;Billi, sabiex tiġi faċilitata l-implimentazzjoni ta’ ċerti dispożizzjonijiet tal-Ftehim, il-Kummissjoni għandha tiġi awtorizzata li tagħmel l-aġġustamenti neċessarji kollha skond il-proċedura msemmija fl-Artikolu 83 tar-Regolament tal-Kunsill (KEE) Nru 822/87 tas-16 ta’ Marzu 1987 dwar l-organizzazzjoni komuni tas-suq fl-inbid [1];Billi, minħabba li d-dispożizzjonijiet tal-Ftehim huma direttament marbuta ma’ miżuri koperti mill-politika komuni kummerċjali u agrarja, dan il-Ftehim għandu jkun stabbilit fuq livell KomunitarjuIDDEĊIEDA KIF ĠEJ:Artikolu 1Il-Ftehim bejn il-Komunità Ewropea u r-Repubblika tal-Bulgarija dwar il-protezzjoni u l-kontroll reċiproċi ta’ l-ismijiet ta’ l-inbid u l-Protokoll mehmuż miegħu huma b’ dan approvati għall- Komunità.It-test ta’ l-atti msemmija fl-ewwel paragrafu huma mehmuża ma’ din id-Deċiżjoni.Artikolu 2Il-President tal-Kunsill huwa b’ dan awtoriżżat li jinnomina lill-persuna awtorizzata li tiffirma l-Ftehim u sabiex tiddepożita l-istrument ta’ l-approvazzjoni mill- Komunità.Il-President tal-Kunsill għandu jagħmel in-notifika msemmija fl-Artikolu 19(1) tal-Ftehim.Artikolu 3Għall-għanijiet ta’ l-Artikolu 13 tal-Ftehim, il-Kummissjoni hija b’ din awtorizzata li tikkonkludi l-atti meħtieġa sabiex temenda l-Ftehim, skond il-proċedura stabbilita fl-Artikolu 83 tar-Regolament (KEE) Nru 822/87.Artikolu 4Din id-Deċiżjoni għandha tiġi ppubblikata fil-Ġurnal Uffiċjali tal-Komunitajiet Ewropej.Magħmula fi Brussel, fit-23 ta’ Novembru 1993.Għall-KunsillM. SmetIl-President[1] ĠU L 84, tas-27.3.1987, p. 1. Ir-Regolament kif emendat l-aħħar permezz tar-Regolament (KEE) Nru 1566/93 (ĠU L 154, tal-25.6.1993, p. 39.--------------------------------------------------


title: Deċiżjoni tal-Kunsill 2012/159/PESK tad- 19 ta' Marzu 2012 li temenda d-Deċiżjoni 2011/172/PESK dwar miżuri restrittivi diretti kontra ċerti persuni, entitajiet u korpi fid-dawl tas-sitwazzjoni fl-Eġittu

text:
               20.3.2012

               MT

               Il-Ġurnal Uffiċjali tal-Unjoni Ewropea

               L 80/18

         DEĊIŻJONI TAL-KUNSILL 2012/159/PESK
   tad-19 ta' Marzu 2012
   li temenda d-Deċiżjoni 2011/172/PESK dwar miżuri restrittivi diretti kontra ċerti persuni, entitajiet u korpi fid-dawl tas-sitwazzjoni fl-Eġittu
   IL-KUNSILL TAL-UNJONI EWROPEA,
   Wara li kkunsidra t-Trattat tal-Unjoni Ewropea, u b'mod partikolari l-Artikolu 29 tiegħu,
   Billi:

               (1)

               Fil-21 ta' Marzu 2011, il-Kunsill adotta d-Deċiżjoni 2011/172/PESK (1).

               (2)

               Abbażi ta' rieżami tad-Deċiżjoni 2011/172/PESK, il-miżuri restrittivi għandhom jiġu estiżi sat-22 ta' Marzu 2013.

               (3)

               Id-Deċiżjoni 2011/172/PESK għandha tiġi emendata kif meħtieġ,

         ADOTTA DIN ID-DEĊIŻJONI:
   Artikolu 1
   L-Artikolu 5 tad-Deċiżjoni 2011/172/PESK huwa sostitwit b’dan li ġej:

      “Artikolu 5
      Din id-Deċiżjoni għandha tidħol fis-seħħ fid-data tal-adozzjoni tagħha.
      Din id-Deċiżjoni għandha tapplika sat-22 ta’ Marzu 2013.
      Din id-Deċiżjoni għandha tinżamm taħt rieżami kostanti. Għandha tiġġedded, jew tiġi emendata kif adatt, jekk il-Kunsill iqis li l-objettivi tagħha ma ntlaħqux.”.

   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, id-19 ta’ Marzu 2012.

            Għall-Kunsill

            Il-President

         M. GJERSKOV

      (1)  ĠU L 76, 22.3.2011, p. 63.


title: Deċiżjoni tal-Kunsill ta’ l- 20 ta’ Settembru 2005 li tiddelega lid-Deputat Segretarju Ġenerali s-setgħa li jipprovdi laissez-passer lill-uffiċjali tas-Segretarjat Ġenerali tal-Kunsill

text:
               21.6.2006

               MT

               Il-Ġurnal Uffiċjali ta' l-Unjoni Ewropea

               383

         DEĊIŻJONI TAL-KUNSILL
   ta’ l-20 ta’ Settembru 2005
   li tiddelega lid-Deputat Segretarju Ġenerali s-setgħa li jipprovdi laissez-passer lill-uffiċjali tas-Segretarjat Ġenerali tal-Kunsill
   (2005/682/KE, Euratom)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunitajiet Ewropej, u b'mod partikolari l-Artikolu 207 (2) tiegħu;
   Wara li kkunsidra t-Trattat dwar l-Unjoni Ewropea, u b’mod partikolari l-Artikoli 28 (1), u 41(1), tiegħu;
   Wara li kkunsidra l-Protokoll dwar il-Privileġġi u l-Immunitajiet tal-Komunitajiet Ewropej tat-8 ta’ April 1965, u b'mod partikolari l-Artikolu 7(1), tiegħu;
   Wara li kkunsidra r-Regolamenti tal-Persunal ta' l-Uffiċjali tal-Komunitajiet Ewropej u l-Kondizzjonijiet ta' Impjieg ta' Uffiċjali Oħra tal-Komunitajiet Ewropej stabbiliti bir-Regolament (KEE, Euratom, KEFA) Nru 259/68 (1), u emendati l-aħħar bir-Regolament (KE, Euratom) Nru 723/2004 (2), u b’mod partikolari l-Artikolu 23 ta' l-imsemmija Regolamenti u l-Artikolu 11 ta' l-imsemmija Kondizzjonijiet;
   Billi:

               (1)

               Skond l-Artikolu 7(1) tal-Protokoll dwar il-Privileġġi u l-Immunitajiet tal-Komunitajiet Ewropej, huwa l-kompitu tal-President tal-Kunsill li jagħti l-laissez-passer lill-uffiċjali u l-impjegati l-oħra tas-Segretarjat Ġenerali tal-Kunsill, skond il-kondizzjonijiet previsti fl-Artikolu 23 tar-Regolamenti tal-Persunal.

               (2)

               Jeħtieġ li l-President tal-Kunsill jiddelega din is-setgħa lid-Deputat Segretarju Ġenerali tal-Kunsill,

         IDDEĊIEDA KIF ĠEJ
   Artikolu 1
   Is-setgħat mogħtija lill-President tal-Kunsill bl-Artikolu 7(1) tal-Protokoll dwar il-Privileġġi u l-Immunitajiet tal-Komunitajiet Ewropej għall-għoti ta’ laissez-passer lill-uffiċjali u impjegati oħra tas-Segretarjat Ġenerali tal-Kunsill għandhom jiġu eżerċitati mid-Deputat Segretarju Ġenerali tal-Kunsill.
   Id-Deputat Segretarju Ġenerali huwa awtorizzat jiddelega dawn is-setgħat lid-Direttur Ġenerali ta’ l-Amministrazzjoni.
   Artikolu 2
   Din id-Deċiżjoni għandha tiġi pubblikata fil-Ġurnal Uffiċjali ta' l-Unjoni Ewropea. Għandha jkollha effett mill-jum ta’ l-adozzjoni tagħha.

      Maghmula fi Brussel, nhar il-20 ta’ Settembru 2005.

            Ghall-Kunsill

            Il-President

         M. BECKETT

      (1)  ĠU L 56, 4.3.1968, p. 1

      (2)  ĠU L 124, 27.4.2004, p. 1.


title: 2009/915/KE: Deċiżjoni tal-Kunsill tat- 30 ta’ Novembru 2009 li temenda d-Deċiżjoni 2000/265/KE tas- 27 ta' Marzu 2000 dwar it-twaqqif ta' regolament finanzjarju li jirregola l-aspetti li għandhom x'jaqsmu mal-budget tat-treġija mid-Deputat Segretarju Ġenerali tal-Kunsill, ta' kuntratti konklużi f'ismu, f'isem ċerti Stati Membri, li jirrelataw għall-installazzjoni u l-ħidma tal-infrastruttura tal-komunikazzjoni għall-ambjent ta' Schengen, SISNET

text:
               10.12.2009

               MT

               Il-Ġurnal Uffiċjali tal-Unjoni Ewropea

               L 323/9

         DEĊIŻJONI TAL-KUNSILL
   tat-30 ta’ Novembru 2009
   li temenda d-Deċiżjoni 2000/265/KE tas-27 ta' Marzu 2000 dwar it-twaqqif ta' regolament finanzjarju li jirregola l-aspetti li għandhom x'jaqsmu mal-budget tat-treġija mid-Deputat Segretarju Ġenerali tal-Kunsill, ta' kuntratti konklużi f'ismu, f'isem ċerti Stati Membri, li jirrelataw għall-installazzjoni u l-ħidma tal-infrastruttura tal-komunikazzjoni għall-ambjent ta' Schengen, “SISNET”
   (2009/915/KE)
   IL-KUNSILL TAL-UNJONI EWROPEA,
   Wara li kkunsidra l-ewwel sentenza tat-tieni subparagrafu tal-Artikolu 2(1) tal-Protokoll anness mat-Trattat dwar l-Unjoni Ewropea u mat-Trattat li jistabbilixxi l-Komunità Ewropea, li jintegra l-acquis ta' Schengen fil-qafas tal-Unjoni Ewropea,
   Billi:

               (1)

               Id-Deputat Segretarju Ġenerali tal-Kunsill ġie awtorizzat mid-Deċiżjoni 1999/870/KE (1) u d-Deċiżjoni 2007/149/KE (2) biex jaġixxi, fil-kuntest tal-integrazzjoni tal-acquis ta' Schengen fl-Unjoni Ewropea, bħala rappreżentant ta' ċerti Stati Membri bil-għan li jikkonkludi kuntratti relatati mal-installazzjoni u l-funzjonament tal-infrastruttura tal-komunikazzjoni għall-ambjent ta' Schengen (“SISNET”) u li jiġġestixxi tali kuntratti, sakemm iseħħ it-trasferiment tagħha għal infrastruttura ta' komunikazzjoni li tkun inkarigata minnha l-Komunità Ewropea;

               (2)

               L-obbligi finanzjarji naxxenti minn dawk il-kuntratti jaqgħu taħt baġit speċifiku (minn hawn 'il quddiem “il-Baġit SISNET”) li jiffinanzja l-infrastruttura tal-komunikazzjoni msemmija f'dawk id-Deċiżjonijiet tal-Kunsill.

               (3)

               L-Istati Membri li ssieħbu mal-Unjoni Ewropea bl-Att tal-Adeżjoni tal-2005 għandhom jiġu integrati fl-ewwel ġenerazzjoni tas-Sistema ta' Informazzjoni ta' Schengen (SIS 1+) f'data li għad trid tiġi deċiża mill-Kunsill skont l-Artikolu 4(2) tal-Att tal-Adeżjoni tal-2005. Minn dik id-data, dawk l-Istati Membri għandhom jipparteċipaw fil-baġit.

               (4)

               Liechtenstein għandu jipparteċipa fid-dispożizzjonijiet tal-acquis ta' Schengen relatati mas-Sistema ta' Informazzjoni ta' Schengen mid-data li għandha tiġi stabbilita mill-Kunsill konformement mal-Artikolu 10 tal-Protokoll bejn l-Unjoni Ewropea, il-Komunita' Ewropea, il-Konfederazzjoni Żvizzera u l-Prinċipat ta' Liechtenstein dwar l-adeżjoni tal-Prinċipat ta' Liechtenstein għall-Ftehim bejn l-Unjoni Ewropea, il-Komunita' Ewropea u l-Konfederazzjoni Żvizzera dwar l-assoċjazzjoni tal-Konfederazzjoni Żvizzera fl-implimentazzjoni, l-applikazzjoni u l-iżvilupp tal-acquis ta' Schengen. Minn dik id-data Liechtenstein għandu jipparteċipa fil-baġit.

         IDDEĊIEDA DAN LI ĠEJ:
   Artikolu 1
   Id-Deċiżjoni tal-Kunsill 2000/265/KE hija b'dan emendata kif ġej:

               1.

               Fl-Artikolu 25, għandhom jiġu inseriti il-paragrafi li ġejjin:
               “(1a)   Mill-1 ta' Jannar 2010, il-lista ta' Stati msemmija fil-paragrafu 1 għandha tiġi estiża għall-Bulgarija u r-Rumanija.
               (1b)   Mill-1 ta' Jannar 2010, il-lista ta' Stati msemmija fil-paragrafu 1 għandha tiġi estiża għall-Liechtenstein.”.

               2.

               It-tielet subparagrafu tal-Artikolu 26 għandu jiġi mħassar.

               3.

               L-Artikolu 28 għandu jiġi emendat kif ġej:

                           (a)

                           il-paragrafu 1 għandu jiġi sostitwit b'dan li ġej:
                           “1.   L-Istati msemmijin fl-Artikolu 25 għandhom jintalbu jħallsu 70 % tal-kontribuzzjoni tagħhom sal-1 ta' April, u 30 % sal-1 ta' Ottubru.”;

                           (b)

                           il-paragrafu 1a għandu jiġi mħassar;

                           (c)

                           il-paragrafu 3 għandu jiġi sostitwit b'dan li ġej:
                           “3.   B'deroga mill-paragrafu 1, u mingħajr preġudizzju għall-Artikolu 49, il-Bulgarija u r-Rumanija għandhom iħallsu l-kontribuzzjonijiet rispettivi tagħhom kollha għall-2010 sal-31 ta' Diċembru 2010. Liechtenstein għandu jħallas il-kontribuzzjoni rispettiva kollha tiegħu għall-2010 sal-31 ta' Diċembru 2010.”;

                           (d)

                           il-paragrafu 4 għandu jiġi mħassar.

               4.

               Il-ħames subparagrafu tal-Artikolu 37 għandu jiġi sostitwit b'dan li ġej:
               “Il-Kumitat Konsultattiv għandu jipprova jadotta l-opinjonijiet tiegħu permezz ta' kunsens. Jekk dan il-kunsens mhuwiex possibbli, il-Kumitat Konsultattiv għandu jadotta l-opinjonijiet tiegħu permezz ta' maġġoranza sempliċi tar-rappreżentanti tiegħu. Għandu jkun meħtieġ kworum ta' 19 sabiex il-proċedimenti jkunu validi. F'każ ta' parità ta' voti, il-President għandu jkollu l-vot deċiżiv. Mid-data msemmija fl-Artikolu 25 (1a), għandu jkun meħtieġ kworum ta' 21.”.

               5.

               Il-punt (c) tal-Artikolu 49 għandu jiġi sostitwit b'dan li ġej:

                           “(c)

                           l-aġġustament tal-kontribuzzjonijiet tal-Istati msemmijin fl-Artikolu 25, sabiex jiġi stabbilit il-proporzjon tal-ispejjeż tal-installazzjoni tas-SISNET li kien hemm qabel li jridu jitħallsu mill-Istat l-ieħor. Dan il-perċentwali għandu jiġi kkalkolat abbażi tal-proporzjon tar-riżorsi tal-VAT imħallas mill-Istat l-ieħor għat-total tar-riżorsi tal-VAT tal-Komunitajiet Ewropej għas-sena finanzjarja preċedenti. Jekk m'hija disponibbli l-ebda dataq dwar ir-riżorsi tal-VAT, l-aġġustament tal- kontribuzzjonijiet għandhom jiġu kkalkulati abbażi tas-sehem ta' kull Stat Membru kkonċernat fil-GDP totali tal-Istati Membri imsemmijin fl-Artikolu 25. Il-perċentwali tal-kontribuzzjoni għandu jkun is-suġġett ta' “nota ta' kreditu” lill-Istati msemmijin fl-Artikolu 25, għal ammont pro rata tas-sehem tagħhom kif ikkalkolat skont l-Artikolu 26.”.

         Artikolu 2
   Fir-rigward ta' Liechtenstein, l-emendi previsti fl-Artikolu 1 għandu jkollhom effett ladarba jidħol fis-seħħ il-Protokoll bejn l-Unjoni Ewropea, il-Komunita' Ewropea, il-Konfederazzjoni Żvizzera u l-Prinċipat ta' Liechtenstein dwar l-adeżjoni tal-Prinċipat ta' Liechtenstein għall-Ftehim bejn l-Unjoni Ewropea, il-Komunita' Ewropea u l-Konfederazzjoni Żvizzera dwar l-assoċjazzjoni tal-Konfederazzjoni Żvizzera fl-implimentazzjoni, l-applikazzjoni u l-iżvilupp tal-acquis ta' Schengen.
   Artikolu 3
   Din id-Deċiżjoni għandu jkollha effett mid-data tal-adozzjoni tagħha.
   Artikolu 4
   Din għandha tiġi ppubblikata f'Il-Ġurnal Uffiċjali tal-Unjoni Ewropea.

      Magħmul fi Brussel, it-30 ta’ Novembru 2009.

            Għall-Kunsill

            Il-President

         B. ASK

      (1)  ĠU L 337, 30.12.1999, p. 41.

      (2)  ĠU L 66, 6.3.2007, p. 19.


title: 2011/492/UE: Deċiżjoni tal-Kunsill tat- 18 ta’ Lulju 2011 dwar il-konklużjoni tal-proċedura ta’ konsultazzjoni mar-Repubblika tal-Ginea Bissaw skont l-Artikolu 96 tal-Ftehim ta’ Sħubija bejn il-membri tal-Grupp ta’ Stati Afrikani, tal-Karibew u tal-Paċifiku, min-naħa waħda, u l-Komunità Ewropea u l-Istati Membri tagħha, min-naħa l-oħra

text:
               6.8.2011

               MT

               Il-Ġurnal Uffiċjali tal-Unjoni Ewropea

               L 203/2

         DEĊIŻJONI TAL-KUNSILL
   tat-18 ta’ Lulju 2011
   dwar il-konklużjoni tal-proċedura ta’ konsultazzjoni mar-Repubblika tal-Ginea Bissaw skont l-Artikolu 96 tal-Ftehim ta’ Sħubija bejn il-membri tal-Grupp ta’ Stati Afrikani, tal-Karibew u tal-Paċifiku, min-naħa waħda, u l-Komunità Ewropea u l-Istati Membri tagħha, min-naħa l-oħra
   (2011/492/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra l-Ftehim ta’ Sħubija bejn il-membri tal-Grupp ta’ Stati Afrikani, tal-Karibew u tal-Paċifiku, min-naħa waħda, u l-Komunità Ewropea u l-Istati Membri tagħha, min-naħa l-oħra, iffirmat f’Cotonou fit-23 ta’ Ġunju 2000 (1) u rivedut f’Ouagadougou, Burkina Faso, fit-22 ta’ Ġunju 2010 (2) (minn issa “il-Ftehim ta’ Sħubija AKP-UE”), u partikolarment l-Artikolu 96 tiegħu,
   Wara li kkunsidra l-ftehim intern dwar il-miżuri li għandhom jittieħdu u l-proċeduri li għandhom ikunu segwiti għall-applikazzjoni tal-Ftehim ta’ Sħubija tal-AKP-KE (3), u b’mod partikolari l-Artikolu 3 tiegħu,
   Wara li kkunsidra l-proposta tal-Kummissjoni Ewropea,
   Bi ftehim mar-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
   Billi:

               (1)

               L-elementi essenzjali tal-Ftehim ta’ Sħubija tal-AKP-KE, imsemmija fl-Artikolu 9 tiegħu kienu miksura.

               (2)

               Skont l-Artikolu 96 tal-Ftehim ta’ Sħubija tal-AKP-KE, kien hemm konsultazzjonijiet fid-29 ta’ Marzu 2011 mar-Repubblika tal-Ginea Bissaw, fil-preżenza ta’ rappreżentanti tal-grupp tal-Istati tal-Afrika, tal-Karibew u tal-Paċifiku, li jinkludu l-Unjoni Afrikana, l-ECOWAS (Il-Komunità Ekonomika tal-Istati tal-Afrika tal-Punent) u s-CPLP (Il-Komunità tal-Pajjiżi tal-Lingwa Portugiża), li fihom ir-rappreżentanti tal-gvern tal-Ginea Bissaw ippreżentaw proposti ta’ impenn sodisfaċenti.

               (3)

               Għaldaqstant il-konsultazzjonijiet li nbdew abbażi tal-Artikolu 96 tal-Ftehim ta’ Sħubija tal-AKP-KE għandhom jitwaqqfu u għandhom jiġu adottati miżuri xierqa biex jiġu eżegwiti dawn l-impenji,

         ADOTTAT DIN ID-DEĊIŻJONI:
   Artikolu 1
   Il-konsultazzjonijiet li nbdew mar-Repubblika tal-Ginea Bissaw skont l-Artikolu 96 tal-Ftehim ta’ Sħubija tal-AKP-KE huma b’dan konklużi.
   Artikolu 2
   Il-miżuri stabbiliti fl-ittra li tinsab fl-Anness huma adottati bħala miżuri xierqa skont l-Artikolu 96(2)(c) tal-Ftehim ta’ Sħubija tal-AKP-KE.
   Artikolu 3
   Din id-deċiżjoni għandha tidħol fis-seħħ fil-jum tal-adozzjoni tagħha.
   Hija tiskadi fid-19 ta’ Lulju 2012.
   Hi ser terġa’ tkun eżaminata mill-ġdid b’mod regolari minn tal-anqas kull 6 xhur, preferibbilment fuq il-bażi tal-missjonijiet ta’ sorveljanza tas-Servizz Ewropew għall-Azzjoni Esterna, bl-assoċjazzjoni tal-Kummissjoni

      Magħmul fi Brussell, it-18 ta’ Lulju 2011.

            Għall-Kunsill

            Il-President

         C. ASHTON

      (1)  ĠU L 317, 15.12.2000, p. 3.

      (2)  ĠU L 287, 28.10.2005, p. 4.

      (3)  ĠU L 317, 15.12.2000, p. 376.

      ANNESS

         ABBOZZ TA’ ITTRA
         Eċċellenza,
         Onorevoli Prim Ministru,
         L-Unjoni Ewropea tqis li l-ammutinament tal-1 ta’ April 2010 u l-ħatra sussegwenti tal-instigaturi ewlenin tagħha għal pożizzjonijiet għolja fil-ġerarkija militari huma vjolazzjoni partikolarment gravi u evidenti tal-elementi essenzjali msemmija fl-Artikolu 9 tal-Ftehim ta’ Sħubija bejn il-membri tal-Grupp ta’ Stati Afrikani, tal-Karibew u tal-Paċifiku, min-naħa waħda, u l-Komunità Ewropea u l-Istati Membri tagħha, min-naħa l-oħra, iffirmat f’Cotonou fit-23 ta’ Ġunju 2000 (minn issa “il-Ftehim ta’ Sħubija AKP-UE”). Hija esprimiet bosta drabi t-tħassib tagħha fir-rigward tan-nuqqas ta’ rispett għas-supremazija tad-dritt ċivili u tal-prinċipji ta’ governanza demokratika tajba fil-Ginea Bissaw.
         B’hekk, skont l-Artikolu 96 tal-Ftehim ta’ Sħubija AKP-UE, impenjat ruħha fi djalogu politiku mal-gvern sabiex tiġi eżaminata s-sitwazzjoni u s-soluzzjonijiet possibbli. Wara li aċċetta l-Gvern tal-Ginea Bissaw, il-konsultazzjonijiet bdew fid-29 ta’ Marzu 2011 fi Brussell.
         Matul il-laqgħa, il-parteċipanti ddiskutew dwar il-miżuri neċessarji biex tiġi żgurata is-supremazija tal-awtorità ċivili, it-titjib tal-governanza demokratika, il-garanzija tar-rispett tal-ordni kostituzzjonali u l-Istat tad-Dritt kif ukoll għall-ġlieda kontra l-impunità u l-kriminalità organizzata. Matul it-tħejjija tal-konsultazzjonijiet, il-parti tal-Ginea Bissaw kienet ippreżentat memorandum li jinkludi proposti għar-rimedju tal-preokkupazzjonijiet espressi fl-ittra ta’ stedina tal-Unjoni Ewropea.
         L-Unjoni Ewropea ħadet nota tal-impenji tal-parti tal-Ginea Bissaw matul il-konsultazzjonijiet, b’mod partikolari f’dak li jirrigwarda:

                     —

                     it-twettiq u l-konklużjoni, b’mod kompletament indipendenti u f’kundizzjonijiet materjali u ta’ sigurtà xierqa, ta’ inkjesti u proċeduri ġudizzjarji rigward l-qtil li saru f’Marzu u Ġunju 2009;

                     —

                     l-implimentazzjoni effettiva tar-riforma tas-settur tas-sigurtà, abbażi tal-istrateġija approvata mill-Parlament nazzjonali u mill-pakkett leġiżlattiv imħejji bl-appoġġ tal-missjoni PSDK tal-Unjoni Ewropea;

                     —

                     it-tiġdid tal-ġerarkija militari, biex tiġi żgurata l-ħatra għall-karigi għolja ta’ kmand ta’ persuni mhux involuti f’imġiba antikostituzzjonali, illegali jew f’atti ta’ vjolenza, skont il-konklużjonijiet u r-rakkomandazzjonijiet tal-pjan ta’ riforma tal-ECOWAS għas-settur tas-sigurtà;

                     —

                     l-approvazzjoni u l-iffaċilitar ta’ missjoni ta’ esperti bħala appoġġ għar-riforma tas-settur tas-sigurtà u l-protezzjoni ta’ personalitajiet politiċi, li għandha ssir bl-għajnuna tal-ECOWAS, tas-CPLP u/jew imsieħba oħra;

                     —

                     it-tħejjija, l-adozzjoni u l-implimentazzjoni effettiva tal-pjanijiet operazzjonali nazzjonali għall-implimentazzjoni tar-riforma tas-settur tas-sigurtà u għall-ġlieda kontra t-traffikar tad-drogi;

                     —

                     it-titjib tal-ġestjoni amministrattiva u finanzjarja tal-impjegati ċivili u militari kif ukoll miżuri għall-ġlieda kontra l-ħasil tal-flus.

               Permezz tal-konklużjonijiet wara l-konsultazzjonijiet, l-Unjoni Ewropea stiednet lir-rappreżentanti tar-Repubblika tal-Ginea Bissaw biex iniedu minnufih l-inkjesti u l-proċeduri ġudizzjarji relatati mal-avvenimenti tal-1 ta’ April 2010, sabiex tissaħħaħ il-ġlieda kontra l-impunità, u biex jiġi propost kalendarju iktar dettaljat għall-implimentazzjoni tal-impenji, skont l-iskadenzi stabbiliti fil-pjan tal-ECOWAS.
         L-Unjoni stmat li l-impenji meħuda mill-parti tal-Ginea Bissaw kienu ġeneralment inkoraġġanti. Għalhekk, iddeċidiet li tagħlaq il-konsultazzjonijiet u li tapprova miżuri xierqa skont l-Artikolu 96(2)(c) tal-Ftehim ta’ Sħubija AKP-UE.
         It-tkomplija progressiva tal-kooperazzjoni sabiex ikun hemm ritorn għar-rispett tal-elementi essenzjali tal-Ftehim ta’ Sħubija AKP-UE, għandha jssegwi dawn il-fażijiet, skont l-Anness I hawn mehmuż (skeda tal-impenji);

                     1.

                     Bħalissa, l-Unjoni Ewropea se tkompli tiffinanzja kuntratti għaddejjin u azzjonijiet ta’ natura umanitarja, ta’ urġenza, ta’ appoġġ dirett għall-poplu, relatati mal-ġlieda kontra l-kriminalità transnazzjonali u ta’ appoġġ għall-konsolidazzjoni tad-demokrazija. Il-Ginea Bissaw hija eliġibbli għall-iniżjattiva MDG tal-FEŻ. L-għoti ta’ finanzjamenti għall-proġetti reġjonali li jkopru l-Ginea Bissaw u fuq faċilitajiet oħra tal-FEŻ (ilma, enerġija eċċ) kif ukoll it-tnedija ta’ attivitajiet ta’ tħejjija għall-implimentazzjoni ta’ proġetti futuri, u inkluż il-preparazzjoni u l-eżekuzzjoni ta’ tranżazzjonijiet futuri mill-Bank Ewropew għall-Investiment se jkunu eżaminati każ b’każ.

                     2.

                     Is-sospensjoni tal-proġetti u programmi tas-settur fokali “Prevenzjoni ta’ kunflitti” (ħlief il-PROJUST, il-PARACEM u l-iżbursar tal-kontribuzzjoni għall-Fond ta’ pensjonijiet RSS tal-programm PARSS), tas-settur fokali “Ilma u enerġija” (Il-Proġett għall-elettriku tal-Bissau) u minbarra s-setturi fokali (Il-Proġett ta’ appoġġ għall-ġestjoni sostenibbli tat-trasport bit-toroq u l-Programm ta’ appoġġ għas-settur privat) se tieqaf meta:

                                 (i)

                                 jiġi ppreżentat kalendarju dettaljat għall-implimentazzjoni tal-impenji fil-qasam tar-riforma tas-settur tas-sigurtà, skont il-pjan tal-ECOWAS,

                                 (ii)

                                 il-finalizzazzjoni, l-adozzjoni, il-promulgazzjoni u l-pubblikazzjoni tal-leġiżlazzjoni qafas tar-riforma tas-settur tas-sigurtà, imħejjija bl-għajnuna tal-missjoni PSDK tal-UE (UE RSS),

                                 (iii)

                                 l-approvazzjoni u l-iffaċilitar ta’ missjoni ta’ esperti bħala appoġġ għar-riforma tas-settur tas-sigurtà u l-protezzjoni ta’ personalitajiet politiċi, li għandha ssir bl-għajnuna tal-ECOWAS, tas-CPLP u/jew imsieħba oħra kif ukoll

                                 (iv)

                                 it-tħejjija, l-adozzjoni u l-bidu ta’ implimentazzjoni effettiva tal-pjanijiet operazzjonali nazzjonali ta’ riforma tas-settur tas-sigurtà kif ukoll il-ġlieda kontra d-drogi u l-ħasil tal-flus.

                     3.

                     L-iżburżar tal-ewwel kontribut tal-FEŻ għall-Fond tal-pensjonijiet biex ikunu jistgħu jirtiraw l-impjegati anzjani żejda tas-settur tas-sigurtà (il-Programm PARSS, id-9 FEŻ), suġġett għall-allokazzjoni effettiva tiegħu mill-Gvern u mill-ECOWAS:

                                 (i)

                                 it-twettiq u l-konklużjoni, b’mod kompletament indipendenti u f’kundizzjonijiet materjali u ta’ sigurtà xierqa, ta’ inkjesti u proċeduri ġudizzjarji rigward l-qtil li saru f’ Marzu u Ġunju 2009; u

                                 (ii)

                                 it-titjib tal-ġestjoni amministrattiva u finanzjarja tal-impjegati pubbliċi, ċivili u militari tal-Ginea Bissaw.

                     4.

                     L-Unjoni Ewropea se tqis ir-ritorn għall-Appoġġ Baġitarju tagħha, it-tnedija mill-ġdid tal-programm il-ġdid ta’ appoġġ għas-settur tal-ġustizzja (PROJUST, is-settur fokali “Prevenzjoni ta’ kunflitti”) u t-tħejjija ta’ programm ġdid ta’ appoġġ għar-riformi ċivili u militari (PARACEM, settur fokali “Prevenzjoni ta’ kunflitti”), wara:

                                 (i)

                                 li tkompli l-implimentazzjoni effettiva tal-pjanijiet operazzjonali nazzjonali ta’ riforma tas-settur tas-sigurtà kif ukoll il-ġlieda kontra d-drogi u l-ħasil tal-flus,

                                 (ii)

                                 li jibdew l-inkjesti u l-proċeduri ġudizzjarji dwar l-avvenimenti li seħħew fl-1 ta’ April 2010 kif ukoll

                                 (iii)

                                 it-tiġdid tal-ġerarkija militari, billi tiġi żgurata l-ħatra għall-karigi għolja ta’ kmand tal-Forzi Armati ta’ persuni mhux involuti f’imġiba antikostituzzjonali, illegali jew f’atti ta’ vjolenza, skont il-konklużjonijiet u r-rakkomandazzjonijiet tal-pjan ta’ riforma tal-ECOWAS għas-settur tas-sigurtà.

               L-Unjoni Ewropea tirriserva d-dritt li temenda dawn il-miżuri skont il-progress fis-sitwazzjoni politika u l-implimentazzjoni tal-impenji.
         Fil-qafas tal-proċedura skont l-Artikolu 96 tal-Ftehim ta’ Sħubija AKP-UE, l-Unjoni Ewropea se tibqa’ tissorvelja mill-viċin is-sitwazzjoni fil-Ginea Bissaw waqt perjodu ta’ 12-il xahar. Matul dan il-perjodu, se jinżamm djalogu msaħħaħ fil-qafas tal-Artikolu 8 tal-Ftehim ta’ Sħubija AKP-UE sabiex jassisti fil-proċess ta’ ritorn għar-rispett tal-elementi essenzjali tal-Ftehim ta’ Sħubija AKP-UE. Se jsiru verifiki regolari tas-sitwazzjoni mill-Unjoni Ewropea; l-ewwel missjoni ta’ sorveljanza se sseħħ fi żmien li m’għandux jaqbeż sitt xhur.
         Fil-qafas tal-Artikolu 8 tal-Ftehim ta’ Sħubija AKP-UE, iż-żewġ partijiet jimpenjaw ruħhom li jkomplu djalogu politiku regolari dwar ir-riformi fil-qasam tal-governanza politika, ġudizzjarja u ekonomika, billi jagħtu attenzjoni partikolari għar-riforma tas-settur tas-sigurtà, il-ġlieda kontra l-impunità u għall-fenomenu tal-kriminalità organizzata, b’mod partikolari t-traffikar tad-drogi.
         Dejjem tiegħek,

                  Għall-Kunsill

                  Il-President

               C. ASHTON

                  Għall-Kummissjoni

                  Kummissarju

               A. PIEBALGS

         L-ANNESS I: SKEDA TAL-IMPENJI

                     Impenji tal-imsieħba:

                     Impenji tal-parti Ginea Bissaw

                     Impenji tal-Unjoni Ewropea

                     IL-QAGĦDA PREŻENTI

                     Ikompli l-finanzjament tal-kuntratti għaddejjin u azzjonijiet ta’ natura umanitarja, ta’ urġenza, ta’ appoġġ dirett għall-poplu, relatati mal-ġlieda kontra l-kriminalità transnazzjonali u ta’ appoġġ għall-konsolidazzjoni tad-demokrazija. Twaqqif tal-programmi u azzjonijiet soġġetti għal miżuri xierqa. Pajjiż eliġibbli għall-inizjattiva MDG. L-għoti ta’ finanzjamenti għall-proġetti reġjonali li jkopru l-Ginea Bissaw u fuq faċilitajiet oħra tal-FEŻ (ilma, enerġija eċċ) kif ukoll it-tnedija ta’ attivitajiet ta’ tħejjija għall-implimentazzjoni ta’ proġetti futuri, u inkluż il-preparazzjoni u l-eżekuzzjoni ta’ tranżazzjonijiet futuri mill-Bank Ewropew għall-Investiment se jkunu eżaminati każ b’każ mis-servizzi kompetenti tal-Unjoni Ewropea.

                     Eżekuzzjoni tal-impenji li ġejjin:

                                 —

                                 Preżentazzjoni ta’ kalendarju dettaljat għall-implimentazzjoni tal-impenji fil-qasam tar-riforma tas-settur tas-sigurtà, skont il-pjan direzzjonali tal-ECOWAS

                                 —

                                 Finalizzazzjoni, adozzjoni, promulgazzjoni u pubblikazzjoni tal-leġiżlazzjoni qafas (1) tar-riforma tas-settur tas-sigurtà, imħejjija bl-għajnuna tal-missjoni PSDK tal-UE

                                 —

                                 Approvazzjoni u ffaċilitar ta’ missjoni ta’ esperti bħala appoġġ għar-riforma tas-settur tas-sigurtà u l-protezzjoni ta’ personalitajiet politiċi, li għandha ssir bl-għajnuna tal-ECOWAS, tas-CPLP u/jew imsieħba oħra

                                 —

                                 Tħejjija, adozzjoni u bidu ta’ implimentazzjoni effettiva tal-pjanijiet operazzjonali nazzjonali ta’ riforma tas-settur tas-sigurtà kif ukoll il-ġlieda kontra d-drogi u l-ħasil tal-flus

                     Jerġgħu jibdew il-proġetti u l-programmi:

                                 —

                                 tas-settur fokali “Prevenzjoni ta’ Kunflitti” (ħlief PROJUST, tal-PARACEM u tal-iżbursar tal-kontribuzzjoni għall-Fond ta’ Pensjonijiet RSS tal-PARSS)

                                 —

                                 tas-settur fokali “Ilma u enerġija” (Proġett ta’ elettriku tal-Bissau)

                                 —

                                 minbarra setturi fokali (Proġett ta’ appoġġ għall-ġestjoni sostenibbli tat-trasport bit-triq u l-Programm ta’ Appoġġ għas-Settur Privat)

                        (ammont attwali ta’ referenza finanzjarja: EUR 23,2 miljun)

                     Eżekuzzjoni tal-impenji li ġejjin:

                                 —

                                 Twettiq u konklużjoni, b’mod kompletament indipendenti u f’kundizzjonijiet materjali u ta’ sigurtà xierqa, ta’ inkjesti u proċeduri ġudizzjarji rigward l-qtil li saru f’ Marzu u Ġunju 2009

                                 —

                                 Titjib tal-ġestjoni amminsitrattiva u finanzjarja tal-impjegati pubbliċi, ċivili u militari tal-Ginea Bissaw

                                 —

                                 Żbursar tal-kontribuzzjoni għall-Fond għall-Pensjonijiet sabiex l-impjegati anzjani żejda jkunu jistgħu jirtiraw skont il-Programm ta’ Appoġġ għar-riforma tas-Settur tas-Sigurtà - PARSS (is-settur fokali “Prevenzjoni tal-Kunflitt”), suġġett għall-allokazzjoni effettiva mill-Gvern u mill-ECOWAS

                        (ammont attwali ta’ referenza finanzjarja: EUR 3 miljuni)

                     Eżekuzzjoni tal-impenji li ġejjin:

                                 —

                                 Implimentazzjoni effettiva tal-pjanijiet operazzjonali nazzjonali ta’ riforma tas-settur tas-sigurtà kif ukoll il-ġlieda kontra d-drogi u l-ħasil tal-flus

                                 —

                                 Bidu tal-inkjesti u l-proċeduri ġudizzjarji dwar l-avvenimenti li seħħew fl-1 ta’ April 2010

                                 —

                                 Tiġdid tal-ġerarkija militari għolja, billi tiġi żgurata l-ħatra għall-karigi għolja ta’ kmand tal-Forzi Armati ta’ persuni mhux involuti f’imġiba antikostituzzjonali, illegali jew f’atti ta’ vjolenza, skont il-konklużjonijiet u r-rakkomandazzjonijiet tal-pjan ta’ riforma tal-ECOWAS għas-settur tas-sigurtà

                     Ikomplu l-programmi:

                                 —

                                 ta’ appoġġ għas-settur tal-ġustizzja - PROJUST (settur fokali “Prevenzjoni ta’ Kunflitti”)

                                 —

                                 ta’ appoġġ għar-riforma tal-amministrazzjoni ċivili u militari - PARACEM (settur fokali “Prevenzjoni ta’ Kunflitti”)

                                 —

                                 ta’ Appoġġ Baġitarju

                        (ammont attwali ta’ referenza finanzjarja: EUR 46 miljun)

         (1)  Il-Leġiżlazzjoni qafas tar-riforma tas-settur tas-sigurtà (lista indikativa): Il-Kunċett Strateġiku tad-Difiża Nazzjonali, il-Liġi Organika tad-Difiża Nazzjonali, il-Liġi Organika Bażika tal-Organizzazzjoni tal-Forzi Armati, il-Liġi Organika tal-Kmandant tal-Forzi Armati, il-Liġi Organika tal-Armata tal-Art, il-Liġi Organika tal-Marina, il-Liġi Organika tal-Forzi tal-Ajru, il-Liġi Organika tal-Ministeru tad-Difiża Nazzjonali, il-Liġi tal-Kundizzjoni Militari (reviżjoni tal-Liġi Nru 3/99), Il-Liġi tas-Servizz Militari (reviżjoni tal-Liġi Nru 4/99), il-Liġi Organika tal-Ministeru tal-Intern.


title: Deċiżjoni tal-Kummissjoni tat- 2 ta’ Novembru 2010 li tistabbilixxi l-Forum Ewropew tad-Diversi Partijiet Interessati dwar il-Fatturazzjoni Elettronika (e-fatturazzjoni)

text:
               3.12.2010

               MT

               Il-Ġurnal Uffiċjali tal-Unjoni Ewropea

               C 326/13

         DEĊIŻJONI TAL-KUMMISSJONI
   tat-2 ta’ Novembru 2010
   li tistabbilixxi l-Forum Ewropew tad-Diversi Partijiet Interessati dwar il-Fatturazzjoni Elettronika (e-fatturazzjoni)
   2010/C 326/07
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Billi:

               (1)

               L-istrateġija tal-Ewropa 2020, kif stipulata fil-Komunikazzjoni mill-Kummissjoni intitolata Ewropa 2020: Strateġija għal tkabbir intelliġenti, sostenibbli u inklużiv, tistabbilixxi viżjoni tal-ekonomija tas-suq soċjali Ewropew għas-seklu 21 li jgwadi l-benefiċċji ekonomiċi u soċjali tas-soċjetà diġitali kollha.

               (2)

               Waħda mill-inizjattivi prominenti tal-istrateġija Ewropa 2020, stabbilita fil-Komunikazzjoni mill-Kummissjoni intitolata Aġenda Diġitali għall-Ewropa (1), tagħti rwol prominenti biex jintlaħaq suq diġitali uniku billi jitneħħew il-barrieri regolatorji u tekniċi li qed itellfu liċ-ċittadini milli jiksbu l-benefiċċji kollha tiegħu.

               (3)

               Minħabba r-rabta mill-qrib bejn il-proċessi tal-fatturazzjoni u l-pagamenti, il-ħolqien ta' Żona Unika ta' Pagamenti bl-Euro (SEPA) toffri bażi minn fejn jistgħu jiġu varati l-iskemi interoperabbli Ewropej tal-e-fatturazzjoni. Dawk l-iskemi jistgħu jkunu ta' benefiċċju għall-intrapriżi u l-fornituri tas-servizzi finanzjarji permezz ta' effiċjenza imtejba u l-awtomatizzazzjoni tal-katini tal-provvista.

               (4)

               Id-Direttiva tal-Kunsill 2006/112/KE dwar is-sistema komuni tat-taxxa fuq il-valur miżjud (2) tirrikjedi lill-Istati Membri, sa mill-1 ta' Jannar 2013, biex ikunu konformi mal-prinċipju tat-trattament ekwu bejn il-fatturi fuq il-karta u l-e-fatturi.

               (5)

               Il-Komunikazzjoni (3) mill-Kummissjoni intitolata Il-Kisba tal-benefiċċji mill-fatturi elettroniċi għall-Ewropa tipproponi l-istabbilment ta' forum Ewropew tad-diversi partijiet interessati biex jassisti lill-Kummissjoni fl-azzjonijiet ta' koordinazzjoni fil-livell tal-Istati Membri u biex jidentifika miżuri fil-livell tal-Unjoni biex jiffaċilita l-adozzjoni tal-massa tal-e-fatturazzjoni.

               (6)

               Huwa għalhekk meħtieġ li jitwaqqaf grupp ta’ esperti fil-qasam tal-e-fatturazzjoni u li jiġu definiti l-ħidmiet u l-istruttura tiegħu.

               (7)

               Il-ħidma prinċipali tal-grupp se tkun il-monitoraġġ tal-użu tal-e-fatturazzjoni u biex jgħin l-iżvilupp tas-suq tal-e-fatturazzjoni madwar l-Istati Membri. Għandu jinnegozja ma' fora nazzjonali ta' diversi partijiet interessati u jagħti attenzjoni partikolari lejn l-aspetti transkonfinali tal-e-fatturazzjoni u l-użu tal-e-fatturazzjoni mill-impriżi ż-żgħar u ta' daqs medju.

               (8)

               Il-forum Ewropew tad-diversi partijiet interessati għall-e-fatturazzjoni għandu jkun magħmul minn membri li ġejjin minn fora nazzjonali u rappreżentanti tal-assoċjazzjonijiet Ewropej mill-komunità tal-utenti, il-Kumitat Ewropew għall-Istandardizzazzjoni (CEN), il-Bank Ċentrali Ewropew (BĊE) u l-Grupp ta' Ħidma tal-Artikolu 29 dwar il-Protezzjoni tad-Dejta.

               (9)

               Għandhom jiġu previsti regoli dwar l-iżvelar tal-informazzjoni mill-membri tal-Forum, mingħajr preġudizzju lejn ir-regoli tal-Kummissjoni dwar is-sigurtà kif stipulat fl-Anness għad-Deċiżjoni tal-Kummissjoni 2001/844/KE, KEFA, Euratom. (4)

               (10)

               Id-dejta personali għandha tiġi pproċessata f’konformità mar-Regolament (KE) Nru 45/2001 tal-Parlament Ewropew u tal-Kunsill tat-18 ta’ Diċembru 2000 dwar il-protezzjoni ta’ individwu fir-rigward tal-ipproċessar ta' dejta personali mill-istituzzjonijiet u l-korpi tal-Komunità u dwar il-moviment liberu ta' dak id-dejta. (5)

               (11)

               Huwa xieraq li jiġi ffissat perjodu għall-applikazzjoni ta’ din id-Deċiżjoni. Malli jasal il-waqt, il-Kummissjoni għandha tikkunsidra r-rakkomandabbiltà ta’ estensjoni,

         IDDEĊIDIET KIF ĠEJ:
   Artikolu 1
   Suġġett
   Il-Forum Ewropew tad-Diversi Partijiet Interessati dwar il-Fatturazzjoni Elettronika (e-fatturazzjoni), minn hawn 'il quddiem magħruf bħala “il-Forum”, hawnhekk qed jiġi stabbilit.
   Artikolu 2
   Ħidmiet
   1.   Il-ħidma tal-Forum għandha tkun:

               (a)

               li jassisti lill-Kummissjoni fil-monitoraġġ tal-iżvilupp tas-suq tal-e-fatturazzjoni u l-livell tal-adozzjoni tal-e-fatturazzjoni mill-industrija u s-setturi tas-servizzi madwar l-Istati Membri;

               (b)

               li joħloq skambju tal-esperjenza u prassi tajba li jiffaċilitaw l-emerġenza ta' soluzzjonijiet interoperabbli tal-e-fatturazzjoni;

               (c)

               li juri l-problemi li jinqalgħu, partikolarment fir-rigward ta' tranżazzjonijiet transkonfinali u jipproponi s-soluzzjonijiet xierqa;

               (d)

               li jappoġġa u jimmonitorja x-xogħol li jwassal għall-adozzjoni ta' mudell standard ta' e-fattura.

         2.   Fit-twettiq ta' ħidmietu, il-Forum għandu jqis ir-riżultati ta' attivitajiet preċedenti, ix-xogħol u s-soluzzjonijiet li diġà jeżistu, b'mod partikolari f'dak li għandu x'jaqsam mal-ambjent legali, ir-rekwiżiti kummerċjali u l-istandards tekniċi, fil-qasam tal-e-Fatturazzjoni fis-settur pubbliku u privat.
   Artikolu 3
   Konsultazzjoni
   Il-Kummissjoni tista’ tikkonsulta lill-grupp dwar kwalunkwe materja relatata ma':

               (a)

               Inizjattivi leġiżlattivi oħrajn li għandhom jittieħdu fil-livell tal-Unjoni biex jindirizzaw il-barrieri li fadal għat-tnedija tal-e-fatturazzjoni.

               (b)

               Il-proċessi kummerċjali fil-katina finanzjarja tal-forniment li jistgħu jiffaċilitaw it-tnedija tal-e-fatturazzoni, b'mod partikolari fil-qasam tal-pagamenti u ż-Żona Unika ta' Pagamenti bl-Euro (SEPA).

               (c)

               Azzjonijiet nazzjonali u Ewropej li jappoġġaw l-adozzjoni tal-e-fatturazzjoni, b'mod partikolari mill-impriżi ż-żgħar u ta' daqs medju.

         Artikolu 4
   Kompożizzjoni
   Il-Forum għandu jkun magħmul minn 63 membru:

               (a)

               żewġ membri għall kull forum nazzjonali ta' diversi partijiet interessati;

               (b)

               sitt membri tal-assoċjazzjonijiet Ewropej li jirrapreżentaw il-konsumaturi, l-impriżi ż-żgħar u ta' daqs medju u l-azjendi kummerċjali kbar;

               (c)

               rappreżentant wieħed mill-Kumitat Ewropew għall-Istandardizzazzjoni (CEN), il-Bank Ċentrali Ewropew (BĊE) u l-Grupp ta' Ħidma tal-Artikolu 29 dwar il-Protezzjoni tad-Dejta (6).

         Artikolu 5
   Sħubija – Ħatra
   1.   Il-Kummissjoni għandha taħtar l-membri tal-Forum skont li ġej:

               (1)

               Il-membri msemmija fl-Artikolu 4(a) għandhom jiġu maħtura abbażi tal-proposti tal-Istati Membri. Dawn il-membri jiġu maħtura bħala rappreżentanti tal-forum nazzjonali tad-diversi partijiet interessati.

               (2)

               Il-membri msemmija fl-Artikolu 4(b) għandhom jiġu maħtura biex jirrapreżentaw l-organizzazzjonijiet imsemmija fl-Artikolu 4(b). Is-Servizzi tal-Kummissjoni għandhom jiżguraw rappreżentanza bilanċjata fost dawn il-gruppi tal-partijiet interessati.

               (3)

               Ir-rappreżentanti msemmija fl-Artikolu 4(c) għandhom jiġu maħtura abbażi tal-proposti rispettivi tas-CEN, il-BĊE u l-Grupp ta' Ħidma tal-Artikolu 29 dwar il-Protezzjoni tad-Dejta.

         2.   Il-membri jinħatru għal perjodu ta' tliet snin.
   3.   Il-membri li ma jibqgħux f’pożizzjoni li jikkontribwixxu b’mod effettiv għall-ħidmiet tal-grupp, li jirriżenjaw jew li ma jkunux konformi mal-kundizzjonijiet stipulati fil-paragrafu 1 ta’ dan l-Artikolu, jew l-Artikolu 339 tat-Trattat, jistgħu jiġu sostitwiti għall-kumplament tal-mandat tagħhom.
   4.   L-ismijiet tal-Membri msemmija fl-Artikolu 4 għandhom jiġu ppubblikati fir-Reġistru tal-gruppi ta' esperti tal-Kummissjoni u entitajiet oħrajn simili.
   5.   Id-dejta personali għandha tinġabar, tiġi pproċessata u ppubblikata skont ir-Regolament (KE) Nru 45/2001.
   Artikolu 6
   Operazzjonijiet
   1.   Il-Forum għandu jkun ippresedut minn rappreżentant tal-Kummissjoni.
   2.   Ir-rappreżentant tal-Kummissjoni jista’, fuq bażi ad hoc, jistieden esperti minn barra l-Forum li jkollhom kompetenza speċifika f’suġġett li jkun fuq l-aġenda biex jipparteċipaw fil-ħidma tal-Forum. Barra minn hekk, ir-rappreżentant tal-Kummissjoni jista' jagħti status ta' osservatur lil individwi jew organizzazzjonijiet kif inhu definit fir-Regola 8(3) tar-regoli orizzontali dwar il-gruppi ta' esperti u l-pajjiżi kandidati.
   3.   Il-membri tal-Forum, kif ukoll l-esperti u l-osservaturi mistiedna, għandhom ikunu konformi mal-obbligi tas-segretezza professjonali stabbiliti mit-Trattati u r-regoli ta' implimentazzjoni tagħhom, kif ukoll mar-regoli tal-Kummissjoni dwar is-sigurtà fir-rigward tal-protezzjoni tat-tagħrif ikklassifikat tal-UE, stabbilit fl-Anness għad-Deċiżjoni 2001/844/KE, KEFA, Euratom. Fil-każ li dawn l-obbligi ma jiġux irrispettati, il-Kummissjoni tista' tieħu l-miżuri xierqa kollha.
   4.   Il-laqgħat tal-Forum għandhom isiru fil-proprjetà tal-Kummissjoni. Il-Kummissjoni għandha tipprovdi s-servizzi segretarjali. Uffiċjali l-oħrajn tal-Kummissjoni li għandhom interess fil-proċeduri jistgħu jattendu l-laqgħat tal-Forum.
   5.   Il-Forum għandu jadotta kwalunkwe regola ta’ proċedura abbażi tar-regoli standard ta’ proċedura adottati mill-Kummissjoni.
   6.   Il-Kummissjoni għandha tippubblika t-tagħrif rilevanti dwar l-attivitajiet li jwettaq il-Forum, jew billi tinkludih fir-Reġistru jew permezz ta' link mir-Reġistru għal sit elettroniku apposta.
   7.   Fl-aħħar tal-mandat tal-Forum, il-Kummissjoni għandha tipprepara rapport dwar il-progress milħuq mill-Forum. Dan ir-rapport għandu jkun disponibbli għall-pubbliku.
   Artikolu 7
   Spejjeż tal-laqgħat
   1.   Il-parteċipanti fl-attivitajiet tal-Forum ma għandhomx jitħallsu għas-servizzi tagħhom.
   2.   L-ispejjeż għall-ivvjaġġar u għall-għajxien li jġarrbu l-parteċipanti fl-attivitajiet tal-Forum għandhom jiġu rimborsati mill-Kummissjoni skont id-disposizzjonijiet fis-seħħ fi ħdan il-Kummissjoni.
   3.   Dawk l-ispejjeż għandhom jiġu rimborsati fil-limiti tal-approprjazzjonijiet disponibbli allokati skont il-proċedura annwali għall-allokazzjoni tar-riżorsi.
   Artikolu 8
   Applikabbiltà
   Din id-Deċiżjoni għandha tapplika sal-31 ta’ Diċembru 2013.

      Magħmul fi Brussell, it-2 ta’ Novembru 2010.

            Għall-Kummissjoni

         Michel BARNIER

            Membru tal-Kummissjoni

      (1)  COM(2010) 45.

      (2)  ĠU L 347, 11.12.2006, p. 1.

      (3)  COM(2010) 712.

      (4)  ĠU L 317, 3.12.2001, p. 1.

      (5)  ĠU L 8, 12.1.2001, p. 1.

      (6)  Id-Direttiva 95/46/KE, ĠU L 281, 23.11.1995, p. 31.